संक्षेप करने के लिए दस्तावेज़: हर विमान में एलीट स्पेशल सर्विसेज़ ग्रुप के साठ-साठ कमांडो सवार थे.

topcat2

उनका लक्ष्य था तीन भारतीय हवाई अड्डों हलवारा, आदमपुर और पठानकोट पर रात के अंधेरे में पैराशूट के ज़रिए उतरना, उन पर क़ब्ज़ा करना और वहां मौजूद भारतीय विमानों को नष्ट करना.

जैसे ही मेजर ख़ालिद बट्ट के नेतृत्व में रात 2 बजे, 60 पाकिस्तानी कमांडो पठानकोट एयर बेस के नज़दीक उतरे, उनको एक के बाद एक मुसीबतों ने घेर लिया.

समाप्त

हवाई अड्डे के आसपास नहरों, झरनों और कीचड़ से भरे खेतों ने उनकी गति को अवरुद्ध किया.

तीन घंटों में ही पौ फटने लगी और तब तक एक गांव वाले ने पठानकोट सब एरिया मुख्यालय को उनके उतरने की सूचना दे दी.

एक कमांडो वापस भागा

आनन-फ़ानन में क़रीब 200 लोग जमा किए गए. अधिकतर कमांडोज़ अगले दो दिनों में हिरासत में ले लिए गए.

दो दिन बाद उनका नेतृत्व कर रहे मेजर ख़ालिद बट्ट भी पकड़े गए. हलवारा में रात के अंधेरे के बावजूद नीचे से उतरते हुए छाताधारी सैनिक साफ़ दिखाई दे रहे थे.

हवाई ठिकाने के सुरक्षा अधिकारी ने सभी एयरमैन और अफ़सरों में राइफ़लें और पिस्टल बांट कर निर्देश दिया कि हवाई अड्डे से सटे घास के मैदानों में जैसे ही उन्हें कोई हरकत दिखाई दे, वो बिना झिझके गोली चला दें.

कुछ पाकिस्तानी कमांडो वास्तव में हवाई ठिकाने के प्रांगण में गिरे थे, लेकिन इससे पहले कि वो हरकत में आ पाते, उन्हें युद्धबंदी बना लिया गया.

हालांकि जॉन फ़्रिकर अपनी किताब 'बैटिल फ़ॉर पाकिस्तान' में लिखते हैं कि उनमें से एक कमांडो मेजर हज़ूर हसनैन ने जबरन एक भारतीय जीप का अपहरण कर लिया और वो अपने एक साथी के साथ वापस पाकिस्तान भागने में सफल हो गए.

हलवारा बेस में ग्राउंड ड्यूटी में काम कर रहे वित्त विभाग के प्रमुख स्कवार्डन लीडर कृष्ण सिंह ने ख़ुद पाकिस्तानी कमांडोज़ के लीडर को पकड़ा. वो अकेले ग़ैर सैनिक थे जिन्हें 1965 और 1971 दोनों युद्धों में इसी तरह के कारनामे के लिए वीर चक्र दिया गया.

भौंकते कुत्तों ने पकड़वाया

आदमपुर में भी पाकिस्तानी सैनिकों का यही हाल हुआ. उन्हें एयर बेस से काफ़ी दूर गिराया गया जिसकी वजह से वो एकत्रित नहीं हो पाए. रात में भौंकते हुए कुत्तों ने उनका राज़ खोल दिया.

1965 भारत-पाक युद्ध के दौरान पठानकोट एयर बेस की तस्वीर.

सूरज निकलते ही उन्होंने मक्के के खेतों में शरण ली. उनको लुधियाना से आए एनसीसी के युवकों ने ढूंढ़ा. कुछ छाताधारियों...\nसंक्षेप उसी भाषा में जिसमें दस्तावेज़ है:
छह और सात सितंबर, 1965 की रात को जब पाकिस्तान के बी-57 विमानों ने भारतीय ठिकानों पर बमबारी के लिए उड़ान भरी तो उनके पीछे तीन सी 130 हरकुलस ट्रांसपोर्ट विमानों ने भी भारतीय सीमा का रुख़ किया.